open-index/open-wikipedia-markdown huggingface dataset:
Japanopsimus

* Se Systematisk inndeling

***Japanopsimus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Små (ca. 6 millimeter), avlange, matt brunlige til svarte trebukker. Antennene er minst så lange som kroppen. Pronotum er ovalt, med én eller to små pigger på sidekanten. Dekkvingene er parallellsidige.

## Utbredelse
Slekten er utbredt i Øst-Asia (Japan, Taiwan, Laos). Fra Europa kjennes det én fossil art.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Opsimini LeConte, 1873
******** Slekten *Japanopsimus* Matsushita, 1935
********* *[[Japanopsimus balticus]]* Vitali, 2014 - fossil fra Baltisk rav
********* *[[Japonopsimus exocentroides]]* Holzschuh, 1984
********* *[[Japonopsimus orientalis]]* (Matsushita, 1933)
********* *[[Japonopsimus simplex]]* (Gressitt & Rondon, 1970)

## Kilder
* Katalog med utbredelsesdata, Gamle verden 

## Eksterne lenker
* Bilde av ''Japanopsimus balticus''
* Bilde av ''Japanopsimus simplex''
*
NuxOne

**NuxOne** er en tidligere Linuxdistribusjon fra Korea som var basert på Red Hat Enterprise Linux. Distribusjonen ble utviklet av Linux One, Inc.

Distribusjonen benyttet skrivebordsmiljøet GNOME og støttet datamaskinarkitekturen 32-biter x86.

Versjon 1.0 ble lansert 26. april 2002.

## Eksterne lenker
*Hjemmeside
*  NuxOne ved DistroWatch
Niigata Linux

**Niigata Linux** er en tidligere Linuxdistribusjon fra Japan som var basert på Fedora. Distribusjonen ble konstruert for et internettbasert miljø med støtte for internettbaserte applikasjoner sammen med  Apache og PostgreSQL.

Distribusjonen benyttet skrivebordsmiljøene GNOME og KDE og støttet datamaskinarkitekturen 32-biter i686.

Versjon 1 ble lansert 28. april 2005.

## Eksterne lenker
*Hjemmeside
* Niigata Linux ved DistroWatch
N-iX Destkop Linux

**N-iX Destkop Linux** er en tidligere Linuxdistribusjon fra Tyskland som var basert på Fedora. Distribusjonen ble utviklet N-ix, og ble lansert i ISO-bilder som hadde støtte for egne verktøy fra Nix.

Distribusjonen benyttet skrivebordsmiljøene GNOME og KDE og støttet datamaskinarkitekturen 32-biter i686.

Versjon 05/2004 ble lansert 17. mai 2004.

## Eksterne lenker
*Hjemmeside
*  NuxOne ved DistroWatch
Meibomske kjertler

**Meibomske kjertler** (engelsk: meibomian gland/Glandulae tarsales) er fettkjertler som ligger i øyelokket.

## Meibomske kjertler

Dette er fettkjertler som ligger i øyelokket, og som har sitt utspring på kanten av øyelokket. Disse finnes både i de øvre og de nedre. Det øvre øyelokket har for øvrig flere kjertler og utganger enn det nedre. Disse kjerlene produserer viktig olje, lipider, som hjelper med å skape den riktige kvaliteten på tårefilmen.
Denne oljen/lipiden består av mange komponenter, blant annet: kolesterol, phosforlipider, voks, triglyserider og  hydrokarboner.Engelsk artikkel

I et friskt øye så kommer oljen ut idet øyelokkene klemmer mot hverandre, når man blinker. Trykket som oppstår er nok til å frigi olje, som blir dratt opp i øyefilmen når øyet åpnes.

Oljen hemmer fordampningen av tårevæske. Og den smører øyet slik at friksjon mellom øyelokkene og øyets overflate blir redusert.

## Blokkerte kjerteler og årsak

Noen ganger hender det seg at disse kjertlene blir blokkerte i ulik grad, da blir oljen hemmet fra å komme ut. 
Dette kan da føre til tørre øyne. 
Man kan også utvikle blefaritt, en øyelokksbetennelse . Kjertlene kan da ha blitt tette pga. irritanter, allergi, utbrudd av stafylokokk infeksjon eller annet. Midd kan også være en årsak, Demodex er en type midd som kan leve i folikklene (hårsekkene). (Hunder kan også få blefaritt, se Øyelidelser hos hund)

## Meibomsk Kjertel Dysfunksjon

Meibomsk Kjertel Dysfunksjon (Eng. Meibomian Gland Dysorder (MGD) er som navnet tilsier, dysfunksjon i denne kjertelen i øyet. Denne tilstanden er kronisk og kan føre til tørre øyne. Dysfunksjon viser seg ved at sekresjon av oljen som skal smøre øyet er hemmet av ulik grad, eller er blokkert. Oljen virker ved at den reduserer fordampning av tårevæsken og reduserer friksjon. En øyenlege kan ta en test ved å klemme på kjertlene for å sjekke hvor mye olje som kommer ut.

Ved fremskreden dysfunksjon, kan man se at de små sirkelformede nedsunkede punktene på øyekanten har begynt å forsvinne. Ref Figure 15 Dette er et viktig klinisk tegn på MGD

MGD kan være både symptomatisk og asyptomatisk. 86 % av dem som lider av tørre øyne, lider av Meibomsk kjertel dysfunksjon.
Magic Linux

**Magic Linux** er en tidligere Linuxdistribusjon fra Kina som var basert på Fedora. Distribusjonen hadde som formål å bringe støtte for kinesisk i Linux og avslutte bruken av tallrike kinesiske distribusjoner.

Distribusjonen benyttet skrivebordsmiljøene KDE og støttet datamaskinarkitekturen 32-biter x86.

Versjon | ble lansert 4. januar 2003.

## Eksterne lenker
*Hjemmeside
* Magic Linux ved DistroWatch
George Cecil Renouard

**George Cecil Renouard** (født 7. september 1780, død 15. februar 1867) var en engelsk filolog, og forsker i klassiske og orientalske studier. Han hadde utdannelse i teologi og var blant annet kapellan ved den britiske ambassaden i Konstantinopel i Det osmanske rike (dagens Tyrkia) i tidsrommet 1804-1806, og kapellan i den tyrkiske byen Smyrna i tiden 1811 til 1814.

## Liv og virke
Renouard hadde bakgrunn fra Trinity College ved Universitetet i Cambridge. Ved Smyrna i Tyrkia oppdaget han figur på et fjell som han identifiserte med Sesostris, en mytisk egyptisk konge i henhold til Herodotos, som selv mente han hadde sett inskripsjonen i Smyrna. Renouards oppdagelse og identifikasjon ble senere bestridt. I 1815 vendte han tilbake til Cambridge og fikk en posisjon i arabisk som han holdt fram til 1821. Han var språklig begavet og behersket foruten arabisk også tyrkisk, hebraisk, i tillegg til fransk, tysk og italiensk. Selv om han hadde få publikasjoner, hadde han et godt omdømme som lingvist, geograf og botaniker. 

Han var også opptatt med bibelstudier og oversettelser av *[[Bibelen]]* til tyrkisk og andre østlige språk. Han var medlem av oversettelsekomiteen til Royal Asiatic Society som han ble innvalgt til i 1824, og reviderte mange av organisasjonens publikasjoner. Hans publikasjon om berbiske språk ble utgitt av forretningen i 1836. Fra 1836 til 1846 var honorabel utenlandssekretær for Royal Geographical Society og hadde også interesser numismatikk (myntforskning). Han bidro med to artikler til leksikonet *Encyclopædia Metropolitana* (utgitt i tiden 1817–1845) om den romerske republikk og om historien til antikkens Hellas, Makedonia, og oldtidens Syria.

Renouard, født i Stamford i Lincolnshire, bodde hovedsakelig Swanscombe, med unntak av hans utenlandsopphold, hvor han døde ugift i 1867.

## Referanser
MyLinux

**myLinux** er en tidligere Linuxdistribusjon fra Japan som var basert på Fedora.

Distribusjonen benyttet skrivebordsmiljøene GNOME, KDE og Xfce og støttet datamaskinarkitekturen 32-biter i686.

Versjon 3.1 ble lansert 31. januar 2005.

## Eksterne lenker
*Hjemmeside
* myLinux ved DistroWatch
Sentinel Range

**Sentinel Range** er en stor fjellkjede som ligger nord for Minnesota-breen og danner den nordlige halvdelen av Ellsworth Mountains i Antarktis. Fjellkjeden ligger  NNW-SSE for om lag 185 km og er 24 til 48&nbsp;km bredt. Mange fjelltoppene  er over 4&nbsp;000 meter og Vinson Massif 4&nbsp;892 m i den sørlige del av området og er det høyeste punktet på det Antarktiske kontinent.

Sentinel Range består av en hovedrygg (med Vinson Massif i den sørlige delen) og en rekke forskjellige topper, fjellkjeder og fjell på østsiden, inkludert (sør til nord) Petvar Hights, Doyran Hightd, Veregava Ridge, Flower  Hills, Sullivan Hills, Barnes Ridge, Maglenik Hights, Probuda Ridge, Bangey Hights, Sostra Hights og Gromshin Hights. Deter skilt fra Bastien Range til sørvest av Nimitz-breen, og fra Heritage Range sør av den lavere Minnesota-breen.

Fjellkjeden ble første gang observert og fotografert fra luften 23. november 1935, av Lincoln Ellsworth som i navnga den og anerkjente dens fremtredende posisjon som et landemerke i den ellers lite særpregede isen. Fjellkjeden ble første gang besøkt og delvis undersøkt i januar 1958 av Marie Byrd Land Traverse ekspedisjonen ledet av Charles R. Bentley. Hele området ble kartlagt etter flyfoto tatt av den amerikanske marinen, 1958-61.

## Referanser
Captain Toad: Treasure Tracker

***Captain Toad: Treasure Tracker*** er et action-puzzle-spill utviklet av Nintendo EAD Tokyo og 1-UP Studio, og utgitt av Nintendo. Spillet er en spin-off av *[[Super Mario]]*-serien, som bygger på et minispill inkludert i *[[Super Mario 3D World]]*. Det ble utgitt til Wii U i november 2014 i Japan, desember 2014 i Nord-Amerika og januar 2015 i Europa. En utgave av spillet kommer til Nintendo Switch 13. juli 2018, med nye nivåer med temaer fra *[[Super Mario Odyssey]]*. Spillet er også annonsert til å komme ut til Nintendo 3DS.

*Captain Toad: Treasure Tracker* handler om Captain Toad og Toadette som skal navigere forbi en rekke hindringer og nå fram til en gullstjerne i enden av hvert nivå. Spilleren må bruke kameraet for å se problemet fra ulike vinkler, og dermed komme fram til en løsning for å nå gullstjerna. Ved å fullføre alle nivåene i spillet, kan spilleren få se forbindelsen mellom *Captain Toad: Treasure Tracker* og *Super Mario 3D World*, og kan spille fire nivåer fra *3D World* som Captain Toad.

## Referanser


## Eksterne lenker
*
Peter Spahn

**Peter Joseph Spahn** (født 22. mai 1846 i Winkel i Rheingau i Tyskland, død 31. august 1925 i Bad Wildungen) var en tysk jurist og politiker tilhørende det tyske katolske partiet Zentrum.

Han var far til Martin Spahn.

## Liv og virke
### Bakgrunn
Peter Spahn var sønn av en hjulmaker. Etter abitur i 1866 i Hadamar studerte Spahn rettsvitenskap i Würzburg, Tübingen, Berlin og Marburg.

### Dommer
Han trådte i 1869 inn i prøyssisk dommertjeneste og innehadde forskjellige dommerembeder. I 1874 var han dommer i Marienburg i provinsen Westpreussen. I 1887 ble han dommer ved Landretten i Bonn, i1892 dommer i *Oberlandesgericht* i Posen, og fra 1896 ved *Kammergreicht* i Berlin. 

I 1898 ble han *Reichsgerichtsrat* i Leipzig, 1905 president for Oberlandesgerichtes Kiel, til sist 1910–17 posten som Oberlandesgerichtspräsident i Frankfurt am Main.

I 1899 var han president for Katholikentag i Neisse.

### Politiker
Han tilhørte Den tyske riksdagen 1884–1918, nasjonalforsamlingen i Weimar 1919–20 og deretter fra 1920 Weimarrepublikkens riksdag. Han ble etter Ludwig Windthorsts død ble en av Sentrumspartiets mest innflytelserike menn. Han ble i 1907 partiets setedfortredende og i 1912 dets ordinarie partiordfører. Dessuten var han 1882–88, 1891–98 og 1904–08 representant til den prøyssiske landdagen. 

Spahn var 1895–98 Riksdagens andre og 1909 dens første visepresident samt 1912 president. Han tilhørte sitt partis høyre fløy og kom ikke sjeldent i konflikt med dens demokratiske gruppe under Matthias Erzberger, først i kolonispørsmål og under første verdenskrig om krigsmålene. 

Han var prøyssisk justisminister i tiden august 1917 til november 1918. Selv om han av overbevisning var en konservativ monarkist, gikk han inn for et partisamarbeid med SPD og for godtakelse av Versaillestraktaten.

## Referanser


## Litteratur
* Dirk Hainbuch, Florian Tennstedt (Bearb.): *Biographisches Lexikon zur Geschichte der deutschen Sozialpolitik 1871 bis 1945.* Band 1: *Sozialpolitiker im Deutschen Kaiserreich 1871 bis 1918*. Kassel University Press, Kassel 2010, ISBN 978-3-86219-038-6, S. 152 f. (online, PDF; 2,2&nbsp;MB)
* H. Neubach: *Peter Spahn (1846–1925).* In: R. Morsey: *Zeitgeschichte in Lebensbildern. Aus dem deutschen Katholizismus des 20. Jahrhunderts*. 1973, S. 65–80.
* *Biographisches Lexikon des KV.* Band 3, 1994, ISBN 3-89498-014-1, S. 109 f.
* Erhard Zimmer: *Die Geschichte des Oberlandesgerichts Frankfurt.* Kramer, Frankfurt 1976, ISBN 3-7829-0174-6, S. 141–143.
*

## Eksterne lenker
*
Little Inferno

***Little Inferno*** er et puzzle-videospill utviklet av den uavhengige spillutvikleren Tomorrow Corporation. Spillet kom først ut på Wii U i november 2012. I løpet av 2013 kom det ut versjoner av spillet for Microsoft Windows, OS X, Linux, Android og iOS, og i 2017 en utgave av spillet for Nintendo Switch.

*Little Inferno* blir ofte betegnet som et sandkasse-spill, siden det har få tradisjonelle mål å nå og ingen måter å tape spillet på.

## Handling
*Little Inferno* foregår for det meste foran en peis som spilleren bruker for å tenne fyr på ulike gjenstander, som leker, dukker og elektronikk som man kan få kjøpt i kataloger. Spillet oppfordrer spilleren til å tenne på ulike kombinasjoner av gjenstander og å observere hvordan de reagerer når de brenner, siden de fleste gjenstandene har unike egenskaper. I spillet får man tilsendt brev av Miss Nancy, eieren av Tomorrow Corporation og Sugar Plumps, naboen til spilleren. Utover spillet vil Sugar Plumps etterspørre å få tilsendt fire ulike gjenstander som spilleren må sende til henne for å fortsette i spillet. Hvis man kombinerer alle disse gjenstandene samtidig i peisen og brenner dem, vil man låse opp et nytt segment i spillet. Spilleren brenner opp huset sitt, og må gå til hovedkvarteret til Tomorrow Corporation og snakke med Miss Nancy. På veien møter han en postmann, en familie, portåpneren og kontordamen. Etter å ha snakket med Miss Nancy i toppen av hovedkvarteret går spilleren til et stup. Der møter han værmelderen som flyr i en luftballong og holder en gåstav. Spilleren blir med værmelderen i ballongen og slik slutter spillet. Etter å vinne spillet kan man fremdeles brenne ting foran peisen, men man kan ikke gå ut av huset igjen.

## Referanser


## Eksterne lenker
*
Norra Bankogränd

**Norra Bankogränd** er et smug i Gamla stan i Stockholm som går fra Skeppsbron til Österlånggatan mellom de to bankhusene, Norra Bankohuset og Södra Bankohuset. Nærmeste parallellgate i nord er Tullgränd og i sør Södra Bankogränd.

«Norra Bancogränd» finnes allerede på Petrus Tillaeus kart fra 1733. I smuget kan man studere omfattende setningsskader i Norra Bankohusets fasade. Her finnes grensen mellom stabil og instabil grunn. Setningsskaden går rett gjennom vindusaksen, omtrent i midten av smuget. Over smuget går en overdekket gangbro som forbinder Norra med Södra Bankohuset i 3. etasje. Denne ble fra starten brukt til å frakte sedler mellom bankens kontor og seddelmagasinet og kalles på folkmunne «Suckarnas bro» siden den minner om en lignende bro i Venezia.

## Se også
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 47. Libris 7269073. ISBN 91-38-90777-1

## Eksterne lenker
*
Vikingane

***Vikingane*** er en norsk komiserie som gikk på NRK1 fra 2016 til 2020. Komiserien handler om hverdagslivet til vikinger i landsbyen «Norheim» omkring år 790. Serien er skrevet og regissert av Jon Iver Helgaker og Jonas Torgersen. Den er produsert for NRK av Viafilm.

De første to sesongene ble spilt inn på Avaldsnes som ligger på Karmøy. Serien ble spilt inn i både norsk og engelsk versjon. Første sesong av den engelske versjonen ble gjort tilgjengelig på Netflix' strømmetjeneste sommeren 2017, med tittelen *Norsemen*. Sesong nummer to av serien ble spilt inn våren 2017. Sesong tre ble spilt inn i 2019 på Midgard Vikingsenter i Horten.

Første og tredje sesong av serien vant Gullruten 2017 og Gullruten 2020 i klassen beste humorprogram. Andre sesong vant Humorprisen 2018 i klassen årets morsomste humordrama mens tredje sesong ble kåret til beste norske komedie under den første utdelingen av Seriekritikerprisen i september 2020.

## Roller

## Mottakelse
Allerede 10 dager etter premieren hadde den første episoden blitt sett av  mennesker.

Marie Kleve i *[[Dagbladet]]* anmeldte serien som «et lappeteppe av vikingsketsjer, sydd sammen av en overgripende idé: Tenk om vikingene tenkte og snakket og kranglet som oss, innimellom plyndring og voldtekter og mjødbegersvinging?» og roste den for å parodiere voldsromantikk.

*[[VG]]* omtalte serien som første forsøk på crazy-humor om vikingtiden siden *[[Prima Veras saga om Olav den hellige]]* fra 1983.  

*New York Times* vurderer «Norsemen» som en av de 10 beste utenlandske TV-seriene i 2017.

### Anmeldelser
* *VG* 
* *Dagbladet* 
* *Aftenposten* 
* *Haugesunds Avis* 
* Filmfront 

## Priser og nominasjoner
* Gullruten 2017 i klassen beste humorprogram
* Nominert til Gullruten 2017 i klassen beste lydproduksjon (Peter Clausen og Erling Rein)
* Nominert til Gullruten 2018 i klassen beste humorprogram
* Nominert til Gullruten 2018 i klassen beste kostyme/sminke (Lise Sandberg og Asta Hafthorsdottir)
* Humorprisen 2018 i klassen årets morsomste humordrama
* Gullruten 2020 i klassen beste humorprogram
* Nominert til Gullruten 2020 i klassen beste birolle (Bjørn Hallgeir Myrene) 
* Nominert til Gullruten 2020 i klassen beste regi TV-drama (Jon Iver Helgaker)
* Nominert til Gullruten 2020 i klassen beste lyddesign (Erling Rein og Peter Clausen)
* Nominert til Gullruten 2020 i klassen beste grafisk design/VFX (Stardust Effects ved Otto Thorbjørnsen)
* Nominert til Gullruten 2020 i klassen beste kostyme (Nell Knudsen)
* Seriekritikerprisen 2020 i klassen beste norske komedie

## Referanser


## Eksterne lenker
*
Alienosternus

* Se Systematisk inndeling

***Alienosternus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore trebukker, enten brune eller med rødoransje pronotum og svarte dekkvinger med grønnlig metallglans. Antennene er tynne, litt lengre enn kroppen. Pronotum er tønneformet, omtrent så langt som bredt, uten tenner på sidene. Dekkvingene er parallellsidige.

## Utbredelse
Slekten er utbredt i Brasil og det nordlige Argentina.

## Systematisk inndeling
 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Piezocerini Lacordaire, 1869
******** Understammen Piezocerina Lacordaire, 1869
********* Slekten *Alienosternus* Martins, 1976  
********** *[[Alienosternus cristatus]]* (Zajciw, 1970)
********** *[[Alienosternus metallicus]]* Martins, 1976
********** *[[Alienosternus sanjacintero]]* García, Botero & Martínez, 2019
********** *[[Alienosternus simplex]]* Martins, 1976
********** *[[Alienosternus solitarius]]* (Gounelle, 1909)
********** *[[Alienosternus wappesi]]* García, Botero & Martínez, 2019

## Kilder
* Katalog med utbredelsesdata

## Eksterne lenker
* Bildegalleri 
* 
*
Bebius

* Se Systematisk inndeling

***Bebius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og tynne, brune trebukker. Antennene er kortere enn kroppen. Pronotum er tønneformet uten tenner på sidene. Dekkvingene er litt avsmalnende bakover.

## Utbredelse
Slekten er utbredt i Australia og Ny-Caledonia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Piesarthrini Lacordaire, 1869 eller Strongylurini
******** Slekten *Bebius* Pascoe, 1865
********* *[[Bebius cylindricus]]* Lea, 1918
********* *[[Bebius filiformis]]* Pascoe, 1865
********* *[[Bebius lineatus]]* (Fauvel, 1906)
********* *[[Bebius variegatus]]* Blackburn, 1892

## Kilder
* Katalog med utbredelsesdata 

## Eksterne lenker
* BIldegalleri 
*
Linux+ Live

**Linux+ Live** er en tidligere Linuxdistribusjon fra Polen som var basert på Fedora. Dens utviklere utga Linuxbladet Linux+ i Warszawa.

Distribusjonen benyttet skrivebordsmiljøene GNOME og KDE, i tillegg til vindusbehandlerne AfterStep, Blackbox, Fluxbox og Wmaker. Distribusjonen støttet datamaskinarkitekturen 32-biter x86.

Versjon 2.04 ble lansert 31 mai 2005.

## Eksterne lenker
*Hjemmeside
* Linux+ Live ved DistroWatch
Neoclosterus

* Se Systematisk inndeling

***Neoclosterus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Store (gjerne ca. 50 millimeter), avlange, brune trebukker. Hannene kjennes lett på at de har kraftig kamformede antenner. Som slektsnavnet kan tyde på ligner artene overflatisk på slekten *[[Closterus]]* i underfamilien Prioninae, men er ikke i nær slekt med denne. Fasettøynene er noe utstående og forholdsvis store. Pronotum er avrundet trapesformet sett ovenfra. Dekkvingene har litt rundede "skuldre" og er parallellsidige eller jevnt tilsmalnende bakover, rundede i spissen. De har fine lengderibber.

## Utbredelse
Slekten er utbredt i Vest- og Sentral-Afrika.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  eller Dorcasominae
******* Stammen Plectogasterini Quentin & Villiers, 1969
******** Slekten *Neoclosterus* Heller, 1899  
********* *[[Neoclosterus argodi]]* (Belon, 1913)
********* *[[Neoclosterus bernardii]]* Quentin & Villiers, 1969
********* *[[Neoclosterus boppei]]* Quentin & Villiers, 1969
********* *[[Neoclosterus curvipes]]* Heller, 1899
********* *[[Neoclosterus kidogo]]* Bouyer, 2017
********* *[[Neoclosterus lemairei]]* (Lameere, 1903)
********* *[[Neoclosterus lujae]]* Boppe, 1912
********* *[[Neoclosterus mefianti]]* Bouyer, 2011
********* *[[Neoclosterus morettoi]]* Bouyer, 2016
********* *[[Neoclosterus opacipennis]]* Boppe, 1912
********* *[[Neoclosterus turei]]* Bouyer, 2016

## Referanser


## Eksterne lenker
* 
* Bilde av ''Neoclosterus lujae''
* Sjekkliste med utbredelsesdata og lenke til bilder
* Bildegalleri over artene
Linare Linux

**Linare Linux** er en tidligere Linuxdistribusjon fra USA som var basert på Fedora. Distribusjonens benyttet en rekke populære applikasjoner.

Distribusjonen benyttet skrivebordsmiljøet KDE. Distribusjonen støttet datamaskinarkitekturen 32-biter x86.

Versjon 2.0 ble lansert 2. august 2004.

## Eksterne lenker
*Hjemmeside
* LinuxInstall.org Project ved DistroWatch
KRUD

**KRUD** er en tidligere Linuxdistribusjon fra USA som var basert på Fedora. Distribusjonens ble oppdatert hver måned og var tilgjengelig på CD og DVD.

Distribusjonen benyttet skrivebordsmiljøene GNOME, KDE og Xfce. Distribusjonen støttet datamaskinarkitekturen 32-biter x86.

Versjon FC2 ble lansert 1. september 2004.

## Eksterne lenker
*Hjemmeside
* KRUD ved DistroWatch
Ulrik Neumann

**Hans-Ulrik Neumann**, kjent som **Ulrik Neumann**, (født 23. oktober 1918 i København, død 28. juni 1994 i Malmø) var en dansk gitarist, sanger og komponist. 

Neumann var sønn av kapellmester Holger Prehn og skuespilleren Astrid Neumann. Han begynte å opptre sammen med sin storesøster Gerda Neumann i 1933. De fikk suksess, bl.a. med sangen "Den lille lysegrønne sang" i Apollorevyen i 1940.

Fra 1935 arbeidet han sammen med Svend Asmussen. Sammen dannet de med den svenske sangerinnen Alice Babs trioen Swe-Danes i 1959. 

## Referanser


## Eksterne lenker
* 
* 
*
Abdolreza Kahani

**Abdolreza Kahani** (født 22. desember 1973 i Neyshabur i Iran) er en iransk filmregissør bosatt i Iran. Han regisserte sin første spillefilm, *Dans med Månen* i 2003. I 2009 vant filmen hans *Twenty* vant juryens spesialpris og premien av Konstantinopel Jury på Karlovy Vary International Film Festival.

## Filmografi i utvalg
* 2016	Eradtmand Nazanin Bahareh Tina
* 2015	Ved enhver synsvinkel vanlig
* 2014	Sengeleie
* 2014	Vi har tid
* 2012	Web rart å
* 2011	Hester er edle dyr
* 2010	enhver
* 2009 Twenty
* 2008 Der
* 2007 Adam

## Eksterne lenker
*
Hashfunksjon

En **hashfunksjon** eller **avtrykksfunksjon** er en hvilken som helst funksjon som kan brukes til å lage en signatur med fast størrelse av data i vilkårlig størrelse. Det finnes noen hash-funksjoner som støtter utdata med variabel lengde. Verdiene som returneres av en hashfunksjon kalles *hashverdier*, eller rett og slett *en hash*. Verdiene brukes vanligvis til å indeksere en tabell med fast størrelse kalt en *[[hashtabell]]*. Bruk av en hashfunksjon for å indeksere en hashtabell kalles *hashing* eller *scatter-lagring*.

Hashfunksjoner og tilhørende hashtabeller brukes i datalagringsapplikasjoner for å raskt kunne slå opp data. De krever lagringsplass som bare er brøkdel større enn den totale plassen som kreves for selve dataene eller postene. Hashing kan brukes som en beregnings- og lagringsplasseffektiv form for dataoppslag som i tillegg også unngår den variable oppslagstiden som mange andre datastrukturer har. Et eksempel er å finne et mønster i DNA-sekvenser.

Hash-funksjoner er relatert til (og ofte forvekslet med) kontrollsummer, kontrollsiffer, digitale fingeravtrykk, komprimering med tap, randomiseringsfunksjoner, feilkorrigerende koder og chiffer. Selv om konseptene til en viss grad overlapper hverandre har hver enkelt sine egne bruksområder og krav, og er utformet og optimalisert forskjellig. Hashfunksjonen skiller seg fra disse konseptene hovedsakelig når det gjelder dataintegritet. Hashtabeller kan bruke ikke-kryptografiske hashfunksjoner, mens kryptografiske hashfunksjoner brukes i cybersikkerhet for å sikre sensitive data som f.eks passord.

### Deterministisk
En hashfunksjon må være deterministisk - for en gitt inngangsverdi må den alltid generere samme hashverdi. Det må med andre ord være en funksjon av dataene som skal hashes, i matematisk forstand av begrepet. 

## Referanser


## Eksterne lenker

* Beregn hash av en gitt verdi  av Timo Denk
* The Goulburn Hashing Function ( PDF ) av Mayur Patel
* Hash Function Construction for Textual and Geometrical Data Retrieval ( PDF ) Latest Trends on Computers, Vol.2, pp.&nbsp;483–489, CSCC-konferansen, Korfu, 2010
Pierre Étaix

**Pierre Étaix** (1928–2016) var en fransk skuespiller, filmregissør og klovn. Han slo igjennom på 1960-tallet og arbeidet i slapsticktradisjon med sterke bånd til stumfilmtiden. Hans filmer var lenge vanskelig tilgjengelige på grunn av en rettighetstvist.

## Liv og virke
### Bakgrunn
Pierre Étaix tok yrkesutdannelse som grafiker og ble av Théodore-Gérard Hanssen innført i glassmaleriets kunst.

### Skuespiller, clown, regissør
Inspirert av Buster Keaton og Charles Chaplin begynte Pierre Étaix i tidlig alder å opptre med slapsticknummer ved varietéer. Han ble kjent med Jacques Tati og arbeidet som *gagman* og assisterende regissør for Tatis film *Mon oncle* fra 1958.

I begynnelsen av 1960-tallet regisserte Étaix sine første egne kortfilmer, *Rupture* og *Heureux anniversaire*, hvorav den sist nevnte ble belønnet med en Oscar for beste kortfilm. Filmene ble produsert i samarbeid med Jean-Claude Carrière, og var av stor betydning også for hans karriere. Pierre Étaix gjorde deretter fire langfilmer under 1960-tallet, alle preget av fysisk humor med hyldester til Keaton og Max Linder. Langfilmsdebuten *[[Frieren (1962)|Frieren]]* fra 1962 ble tildelt Louis Delluc-prisen.

I år 1971 grunnla han *l'Ecole Nationale du Cirque* («Den nasjonale sirkusskole») sammen med sin hustru Annie Fratellini, viet størstedelen av 1970-tallet til dettr. På 1980-tallet vendte han tilbake til filmen, blant annet med langfilmen *L'âge de Monsieur est avancé* fra 1987, en hyllest til regissøren Sacha Guitry, med Étaix' egne fremgangsrike teaterstykke som utgangspunkt.

Internasjonalt medvirket han blant annet i Federico Fellinis *Clownene* fra 1970, samt Jerry Lewis' beryktede konsentrasjonsleirfilm *[[The Day the Clown Cried]]*, som imidlertid viste seg å være så kontroversiell at den aldri ble lansert offentlig.

På grunn av en rettighetstvist var Étaix' filmer lenge utilgjengelige og forsvant fra den brede almenhets bevissthet. På begynnelsen av 2010-tallet ble tvisten løst, og filmene fikk et visst oppsving da de fikk oppmerksomhet ved filmfestivalen i Cannes i 2010.

Han døde 14. oktober 2016 som gølge av en infeksjon.

## Filmer i utvalg
;Regi
* 1961 – *Rupture*  (kortfilm)
* 1962 – *Heureux anniversaire* (kortfilm)
* 1962 – *[[Frieren (1962)|Frieren]]*
* 1965 – *Yoyo*
* 1966 – *[[Så lenge man har helsa]]*
* 1969 – *[[Den store kjærligheten (1966)|Den store kjærligheten]]*
* 1971 – *Pays de cocagne*
* 1987 – *L'âge de Monsieur est avancé*
* 1989 – *J'écris dans l'espace*
* 2010 – *En pleine forme* (kortfilm)

;Roller
* 1959 – *Tyven, tyven*
* 1962 – *Heureux anniversaire* (kortfilm)
* 1962 – *Frieren*
* 1966 – *Så lenge man har helsa*
* 1969 – *Den store kjærligheten*
* 1970 – *Klovnene*
* 1972 – *[[The Day the Clown Cried]]* (aldri vist offentlig)
* 1984 – *L'aide-memoire*
* 1987 – *L'âge de Monsieur est avancé*
* 1990 – *[[Henry & June]]*
* 2010 – *En pleine forme* (kortfilm)
* 2011 – *Le Havre*
* 2015 – *Chant d'hiver*

## Referanser


## Eksterne lenker
* 
* 
*
Side (dataminne)

En **side**, **minneside** eller **virtuell side** er en blokk i den virtuelle hukommelse. En side har en fast størrelse og har en inngangsport i en sidetabell, i motsetning til et minnesegment som brukes i segmentering (en annen form for virtuell hukommelse). I operativsystemer  som benytter sideveksling, er en side den minste enhet av data. På samme vis er en **sideramme** den minste blokk av fysisk minne som sidene overføres til av operativsystemet.

Overføring av sider mellom hovedminnet og en harddisk, er referert til som sideveksling eller *swapping*.

## Referanser
KoreLinux

**KoreLinux** er en tidligere Linuxdistribusjon fra Korea som var basert på Fedora.

Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter x86.

Versjonen 2004 cheonma ble lansert 26. juli 2004.

## Eksterne lenker
*Hjemmeside
* KoreLinux ved DistroWatch
LinuxInstall.org

**LinuxInstall.org** er en tidligere Linuxdistribusjon fra USA som var basert på Fedora. Distribusjonens fortrinn var automatisk maskinvaredeteksjon.

Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter x86.

Versjon 1.1 ble lansert 7. januar 2003.

## Eksterne lenker
*Hjemmeside
* LinuxInstall.org Project ved DistroWatch
Sideveksling

I operativsystemer er **sideveksling** en form for minnehåndtering hvor en datamaskin lagrer og henter data fra et sekundært datalager for bruk i hovedminnet. Operativsystemet henter data fra et sekundært datalager (for eksempel et platelager) som er inndelt i datablokker av fast størrelse kalt sider. Sideveksling er en viktig del av virtuell hukommelse i moderne operativsystemer, som bruker et sekundært lager for programmer som skal utføres i hovedminnet.

## Referanser
Pokémon Conquest

***Pokémon Conquest*** (japansk:  **) er et strategirollespill til Nintendo DS utviklet av Tecmo Koei og utgitt av Nintendo.

Spillet var en crossover mellom *[[Pokémon (videospillserie)|Pokémon]]*-serien og *[[Nobunga's Adventure]]*-serien, og ble først utgitt i Japan i mars 2012, før det ble utgitt i Nord-Amerika og Australia i juni samme år, og i Europa i juli.

## Handling
Spilleren, ledsaget av en pokemon Eevee, må reise gjennom hele Ransei-regionen. Underveis blir man venn med flere forskjellige Pokémon. Spilleren må slåss mot en rekke andre krigere, i forsøk å erobre og forene hele regionen. Spilleren får tilgang til flere Pokémon i løpet av spillet, som kan bruke forskjellige angrep eller bevegelser. De forskjellige krigerne og krigsherrene i spillet er oppkalt etter skikkelser fra japansk historie, og spillets antagonist Nobunaga er en oppfatning av den virkelige historiske figuren Oda Nobunaga.

En legende har blitt forutsagt at den personen som kan forene samtlige 17 kongedømmer i Ransei-regionen vil få en mulighet til å møte den legendariske Pokémon som skapte hele Ransei-regionen. Krigere og krigsherrer over hele regionen har forsøkt å oppfylle denne forutsagte legenden, noe som resulterte i en rekke konflikter. Spillet begynner med at spilleren blir utnevnt til krigsherre over Aurora, og får i oppdrag å erobre kongedømmene Violight, Chrysalia og Pugilis.

## Eksterne lenker
*
Ignalum

**Ignalum** er en tidligere Linuxdistribusjon fra Canada som var basert på Fedora.

Distribusjonen benyttet skrivebordsmiljøene GNOME, KDE og Xfce. Distribusjonen støttet datamaskinarkitekturen 32-biter i686

Versjonen 9.0 ble lansert 10. september 2004.

## Eksterne lenker
*Hjemmeside
* Ignalum ved DistroWatch
Torfinn Borkhus

**Torfinn Borkhus** (født 1981) er en norsk filmkritiker og programleder i NRK 

Borkhus er født og oppvokst i Folldal.

Han studerte data- og multimedieteknologi ved Høgskolen i Gjøvik og drama- og teaterstudier ved NTNU i Trondheim. Han arbeidet deretter i NRK P3 på Tyholt i Trondheim i 2006, med ansvar for program som *Show Show*, *[[Osenbanden]]*, *Hundepatruljen* og *[[Filmpolitiet]]*. 

Han var programleder for radioprogrammet *[[Lønsj (radioprogram)|Lønsj]]* på NRK P1 sammen med Rune Nilson 2012-2017. Radioprogrammet ble lagt ned i 2017. Borkhus tok i 2014 over etter Per Olav Alvestad som Rune Nilsons makker i TV-serien *[[Ikke gjør dette hjemme]]* på NRK. Han er for tiden programleder for NRK P1-programmet *[[Landsmøte (radioprogram)|Landsmøte]]* sammen med Elin Aandal-Herseth og Klaus Sonstad. Han har også vært programleder for P1-programmet "Nesten helt sant" sammen med blant andre Are Sende Osen og Kirsti Falch-Nilsen.

Han er tildelt Folldal Mållags pris. 

Borkhus er gift med musiker Siri Gjære.

## Diskografi
Som medlem av 
– Benevnt som *Torsten Spitzcorkhaüser* på bass.
* *Norwegian Classics* (2014, Oh Yeah!)
* *More Norwegian Classics* (2016, Oh Yeah!)

## Referanser


## Eksterne lenker
*
Law & Order: UK

***Law & Order: UK*** er en britisk krimserie som gikk på ITV fra 2009 til 2014. Serien ble skapt av Dick Wolf og var basert på hans amerikanske fjernsynsserie *[[Law & Order]]*. 

## Handlingsreferat
Hver eneste episode begynner vanligvis med oppdagelsen av en forbrytelse, som oftest et drap. Politiet i TV-serien blir representert av etterforskere fra Metropolitan Police Service. Under en foreløpig undersøkelse rundt åstedet foretar etterforskerne deres aller første observasjoner, og kommer med deres innledende hypoteser. Etterforskerne har ofte veldig få, eller ingen, gode ledetråder, og noen ganger vet ikke engang offerets egentlige identitet. Vanligvis må politiet gå gjennom en rekke blindveier, før de oppdager en potensiell mistenkt. De begynner med å samle forskjellige bevis ved åstedet, og besøker en rettsmedisiner for informasjon om dødsårsak eller tidspunkt for dødsfall.

Noen ganger oppdager de offerets identitet etter at de finner DNA fra en tannbørste eller på grunn av fingeravtrykk. Politiet skal også informere slektninger, intervjue eventuelle vitner, og finne ut hva som var offerets siste kjente bevegelser blant annet ved å snakke med offerets familie, venner eller kollegaer. I enkelte tilfeller blir en psykolog eller psykiater kalt inn, for å gi dem innsikt i forbryterens personlighet, oppførsel eller deres modus operandi.

Etterforskerne rapporterer deretter til deres sjef som skal gi dem råd, eller leder dem til annen nødvendig informasjon. For eksempel, når en mulig mistenkt er identifisert, bestemmer sjefen. Etterforskerne skal deretter arrestere den mistenkte, noen ganger etter å ha jaktet den mistenkte gatelangs i London. Scenen flytter seg deretter til et avhørsrom hos politiet, hvor etterforskerne forsøker å få den mistenkte til å komme med informasjon eller tilstå deres eventuelle lovbrudd. Etter hvert skal politiet samarbeide med en påtalemyndighet før en eventuell arrestasjon. Saken blir deretter oversendt til Crown Prosecution Service som blant annet skal forberede vitner, eller bestemme hva slags bevis de skal føre for rettssaken. 

Etterforskerne kan også dukke opp igjen for å vitne i løpet av rettssaken, eller arrestere eventuelle andre mistenkte. Men mesteparten av etterforskningen i andre halvdel av episodene blir gjennomført av Crown Prosecution Service. I enkelte episoder kan det hende at publikum aldri eksplisitt får se den endelige dommen i rettssaken, eller utfallet av forskjellige juridiske avtaler. Hvis CPS taper en sak mot en mistenkt, kan episoden av og til vise hvordan de forsøker å finne ytterligere anklager eller beviser mot den mistenkte. Noen episoder dreier seg også om moralske og etiske diskusjoner, inkludert retten til å dø (dødshjelp) eller retten til å få leve (abort) og retten til å bære våpen og våpen-kontroll.

## Referanser


## Eksterne lenker
Akvanaut

**Akvanaut** (fra engelsk *aquanaut*) er en dypvannsdykker, utdannet for arbeid i trykk-kammer på havbunnen i stor dybde. 

En akvanaut er enhver person som forblir under vann og puster ved et omsluttende trykk lenge nok til at konsentrasjonen av de trege komponentene i pustegassen som er oppløst i kroppsvevet, kan nå likevekt, i en tilstand kjent som metning. Vanligvis gjøres dette i en undervannshabitat på havbunnen i en periode lik eller mer enn 24 sammenhengende timer uten å vende tilbake til overflaten. Begrepet akvanaut er ofte begrenset til forskere og akademikere, skjønt det var en gruppe militære akvanauter under SEALAB-programmet, utviklet av den amerikanske marinen på 1960-tallet.

Kommersielle dykkere under lignende omstendigheter refereres til som metningsdykkere. En akvanaut er forskjellig fra en undervannsbåt (ubåt), ved at en ubåt er begrenset til et undervannsfartøy i bevegelse, for eksempel en ubåt som holder vanntrykket ute.

## Etymologi
Begrepet akvanaut er en nydannelse, attestert 1881, sammenstilt av latinske *akva-*, «vann», og greske *nautēs*, «sjøfarer, sjømann, skipper», sistnevnte avledet fra et urindoeuropeisk rotord **nau-*, «båt». Det er analogt med den lignende konstruksjonen «astronaut».

## Akvanauter
Den første menneskelige akvanauten var den belgiske skribenten og undervannsarkeologen Robert Sténuit, som tilbrakte 24 timer om bord på en liten enmannssylinder på 61 meters dybde i september 1962 utenfor Villefranche-sur-Mer ved den franske rivieraen. Militære akvanauter omfatter blant annet Robert Sheats, forfatter Robin Cook og astronautene Scott Carpenter og Alan Shepard. Den sivile akvanauten Berry L. Cannon døde av karbondioksidforgiftning under den amerikanske marinens SEALAB III-prosjekt. Vitenskapelige akvanauter omfatter blant annet Sylvia Earle, Jonathan Helfgott, Joseph B. MacInnis, Dick Rutkowski, Phil Nuytten og rundt 700 andre, innbefattet besetningsmedlemmene (mange av dem astronauter) av NASAs NEEMO-oppdrag ved Aquarius undervannslaboratorium.


Fil:SEALAB II Bob Sheats.jpg|Akvanaut Bob Sheats dykker på 90 m nivå underSEALAB II-prosjekt i 1965.
Fil:Berry Cannon inside Sealab II.jpg|Berry L. Cannon på innsiden av SEALAB II, 1965
Fil:SEALAB III.jpg|SEALAB III, 1969
Fil:Sylvia Earle-nur08002.jpg|Sylvia Earle viser prøver til en akvanaut inne i Tektite-habitatet, 1970


## Referanser


## Litteratur
* Hellwarth, Ben (2012): ''Sealab: America's Forgotten Quest to Live and Work on the Ocean Floor''. New York: Simon & Schuster. ISBN 978-0-7432-4745-0. LCCN 2011015725.
* Joiner, James T., red. (2001): ''NOAA Diving Manual: Diving for Science and Technology'', 4. utg., U.S. Department of Commerce, National Technical Information Service. ISBN 0-941332-70-5.
* Miller, James W.; Koblick, Ian G. (1995): *Living and Working in the Sea*. Best Publishing Company. ISBN 1-886699-01-1.
* Swanson, Jennifer (2018): *Astronaut, Aquanaut: How Space Science and Sea Science Interact*. Washington, DC: National Geographic Partners. ISBN 978-1-4263-2867-1. LCCN 2017020436.

## Eksterne lenker
* ''Arctic IV'' (1975), documentary about Joseph MacInnis' Arctic dive
Lada (gudinne)

**Lada** eller **Lado** er i henhold til slavisk mytologi i førkristen tid navnet på en kvinnelig guddom som kan assosieres i aspekter som harmoni, glede, ungdom, kjærlighet og skjønnhet. Mer spesifikt var hun en fruktbarhetsgudinne knyttet særskilt til våren, ekteskap og kjærlighet.

Ordet «Lado» opptrer i mange slavisk og baltiske folkesanger og bryllupssanger, særskilt de som ble sunget under Ivan Kupala, midtsommerfesten, og andre sommerfestivaler. Det er ingen primære kilder for guddommen, men er dokumentert i sekundære og indirekte kilder.

## Etymologi
Betydningen av ordet «Lada/Lado», om det faktisk finnes en, er uklar. Hypotetiske urslaviske **ladъ*, i betydningen «harmoni, samstemt», noe som kan avledes til «vakker» etc, men er av ukjent opprinnelse.

## Historie
Lucas fra Wielki Koźmin, en lærd og rektor ved Universitetet i Kraków, omtalte i en kommentar, skrevet en gang i tiden 1405-1412, at Lada var en av flere guder som tidligere ble dyrket i Polen (de andre var Jassa og Nia).

:*«Non Lada, non Yassa, non Nia, que suntnomina alias ydolorum in Polonia hic cultorum, ut quedam cronice testantur ipsorum Polonorum.»*
:: «Ikke Lada, Yassa eller Nia, som forresten er navnene på gudene som ble dyrket her i Polen, som bevitnet i bestemte krøniker til polakkene.»

De fleste av disse guddommene ble senere inkludert i lister av polske førkristne guddommer av Jan Długosz i 1480 i hans *Annales seu cronicae incliti Regni Poloniae*, og deretter av Maciej Miechowita i hans *Chronica Polonorum* rundt 1519.

Den kroatiske etnolog Vitomir Belaj har studert et stort antall sanger tilknyttet sommerfestivaler i ulike slaviske områder. Ikke alle har direkte referanser til Lada/Lado, men gjerne en figur ved navn Ivan eller Ivo, det vil si Johannes, løst assosiert med Johannes Døperen, hvis kristne helligdag om sommeren. Sangene har derimot ingen likhet med den kristne helgen eller et særskilt kristent innhold. Belaj mener at i disse sangene er Ivan/Ivo et navn som erstatter en eldre slavisk guddom som ble feiret om sommeren, og ved innføringen av kristendommen, ble den førkristne feiringen isteden erstattet av en feiring av Johannes Døperen. Belaj har foreslått å identifisere denne tapte guddommen med Jarilo, en betydelig slavisk guddom for vegetasjon, høsting og fruktbarhet.

Tilsvarende har Nikola Begović i *Srpske narodne pjesme iz Like i Banije* (1885) dokumentert en serbisk Lado-sang sunget av unge piker som sto i sirkel og som viser at førkristne forestillinger levde videre i kristen forkledning. Omkvedet er «Lado er vakker!»

## Referanser
Otto von Bismarcks regjering

**Otto von Bismarcks regjering** var Det tyske keiserrikes regjering fra 21. mars 1871 til 20. mars 1890. Den tjente dermed under samtlige tre keisere, Vilhelm I (1871–1888), Fredrik III (1888) og Vilhelm II (1888–1890).

I den fransk-prøyssiske krig i 1871, vant Preussen tilbake landskapet Alsace-Lorraine, som da ble til Reichsland Elsass-Lothringen. Bismarck innså at Frankrike aldri ville akseptere tapet av disse landområdene, men søkte likevel aldri noen forsoning med nabolandet i vest. Overfor omverdenen forsikret Bismarck at keiserriket ikke utgjorde noen fare, idet det var *mettet* (*saturiert*) i sin søken på nye landområder. En hovedforutsetning for Bismarcks politikk, var likevel at Frankrike ble isolert internasjonalt. En ny krig mellom de to landene kunne bare forhindres gjennom opprettholdelsen av en militær likevekt dem i mellom.

Innenrikspolitisk var Bismarck opptatt av nasjonalt samhold. Han anså katolisismen som en alvorlig trussel mot det prøyssisk-protestantiske monarkiet, og mot denne førte han sin antikatolske «kulturkampf». Også den fremvoksende arbeiderbevegelsen fremsto for Bismarck som en trussel mot den etablerte samfunnsorden. i 1875 ble Sozialistische Arbeiterpartei (SAP) stiftet. Regjeringen på sin side, innførte i 1878 sosialistloven, som ledd i bekjempelsen av sosialdemokratiet. Parallelt innførte regjeringen en omfattende sosiallovgivning, blant annet sykeforsikringslov (1883) og ulykkesforsikringslov (1884). Da Bismarck i 1890 til slutt måtte gå av som kansler, var det som følge av uenighet mellom Bismarck og Vilhelm II om sosialistlovene. .

## Sammensetning

## Referanser
Rakhshan Bani-Etemad

**Rakhshan Bani-Etemad** (født 3. april 1954 i Teheran i Iran) er en iransk filmregissør bosatt i Iran. Hun er ansett som ledende kvinnelig regissør, og filmene hennes har blitt hyllet på internasjonale festivaler, så vel som å være bemerkelsesverdig populært med iranske kritikere og publikum.

## Filmografi i utvalg
* *Kharej az Mahdudeh* (1986 - aka Off-Limits)
* *Zard-e Ghanari* (1988 - aka Canary Yellow)
* *Pul-e Khareji* (1989 - aka Foreign Currency)
* *Nargess* (1992)
* *Rusari Abi* (1995 - aka The Blue-Veiled)
* *Banoo-ye Ordibehesht* (1998 - The May Lady)
* *Baran-O-Bumi* (1999 - aka Baran and the Native)
* *Zir-e Pust-e Shahr* (2001 - aka Under the Skin of the City)
* *Ruzegar-e ma* (2002 - aka Our Times)
* *Gilane* (2004)
* *Khoon Bazi* (2006 - aka Mainline)
* *We Are Half of Iran's Population* (2009)
* *Ghesseha* (2014 - aka Tales)

## Referanser


## Eksterne lenker
* Film Director Biographies R.B.Etemad

*
Postfaktuell

**Postfaktuell**, **postfaktuell politikk** eller **det postfaktuelle samfunn** er en tilstand hvor samfunnsdebatt i stor grad er frakoblet hva som er fakta, og argumenter fremsettes ut fra hvorvidt de appellerer til følelser uavhengig av om de er sanne eller ikke. Postfaktuell debatt kjennetegnes av at påstander fortsetter å fremsettes selv om de er avsannet, og at store deler av velgere synes å være likegyldige til sannhetsgehalten i argumentasjonen.

Uttrykket *post-truth politics* ble først tatt i bruk av bloggeren David Roberts i 2010 og har særlig blitt brukt som beskrivelse av presidentvalget i USA 2016 og brexit-folkeavstemningen i Storbritannia. Sosiale medier, døgnkontinuerlig medieoppdatering og falsk balanse i mediedekningen har blitt brukt som forklaring på utviklingen.

«Post-truth» ble i 2016 utropt til årets ord av Oxford Dictionaries. Oxford Dictionaries regner *post-truth* for å beskrive omstendigheter hvor objektive fakta har mindre innflytelse på offentligheten enn appell til følelser og personlige overbevisning.

## Se også
* Falsk nyhet
* Desinformasjon
* Kulturkrig

## Referanser
Sumé (musikkgruppe)

***Sumé*** (norsk: *hvor*) var en grønlandsk rockegruppe som eksisterte fra 1972 til 1977. Gruppa var de første som ga ut rockemusikk med grønlandske tekster.

Sume ble stiftet i 1972 i Sorø, sentrert rundt Malik Høegh og Per Berthelsen som begge var sangere, gitarister og komponister.

Utgivelsen av debutalbumet *Sumut* (norsk: *hvorhen*) i 1973 sammenfalt med en politisk oppvåkning og krav om politiske endringer blant de unge på Grønland. Albumet ble produsert og utgitt av danske Demos, et sosialistisk og anti-imperialistisk selskap med bakgrunn i de danske Vietnamkomiteene.

Gruppas tekster handlet primært om ønske om større selvstyre fra Danmark, og om de sosiale problemene som fulgte av kolonialiseringen. Sume oppnådde enorm popularitet på Grønland, og ble pionerer for moderne grønlandske kulturuttrykk.

I 1977 ble gruppa oppløst og medlemmene flyttet hjem til Grønland. Flere av dem har seinere markert seg i grønlandsk kulturliv. Per Berthelsen har gjort politiske karriere i de to partiene Demokraatit og Siumut.

I 1994 ble bandet gjenforent og spilte inn et nytt album som kom ut på CD. Gruppa opptrer fortsatt jevnlig på Grønland, som regel minst en gang i året.

I 2014 kom dokumentarfilmen *Sumé: Mumisitsinerup nipaa* (dansk: *Sumé: Lyden af en revolution*) som omhandler gruppas betydning, innflytelse og ettermæle.

## Diskografi
**Sumut* (1973, Demos)
**Inuit Nunnat* (1974, Demos)
**[[Sume (album)|Sume]]* (1977, Ulo)
**[[Persesume]] (1994, Ulo) 
**The sound of a revolution (2014, Ulo)

## Referanser


## Eksterne lenker
*